ক্যাথরিন ব্যানফিল্ড

**ক্যাথরিন "কেট" ব্যানফিল্ড** হল আমেরিকান মেডিকেল ড্রামা *ইআর*-এর একটি কাল্পনিক চরিত্র, যার চরিত্রে অভিনয় করেছেন অ্যাঞ্জেলা ব্যাসেট। সে একজন চিকিৎসক যার রহস্যময় অতীত কাউন্টি জেনারেলের সাথে জড়িত। মূল চরিত্রে ব্যাসেটের যোগদান ছিল ১৫তম মরশুমের দ্বিতীয় পর্বে।

## কাউন্টিতে শুরু
২০০৮ সালে জরুরি বিভাগের স্থায়ী প্রধান হিসেবে ব্যানফিল্ডকে নিযুক্ত করা হয়, সে ভারপ্রাপ্ত প্রধান হিসেবে দায়িত্ব পালন করছিল। বোর্ড সিদ্ধান্ত নিয়েছিল ডাঃ গ্রেগরি প্র্যাটকে স্থায়ী পদ দেওয়ার, কিন্তু প্র্যাটের মৃত্যু হয়ে যাওয়ায় ব্যানফিল্ডকে তার স্থলাভিষিক্ত করা হয়। অ্যাঞ্জেলা ব্যাসেট ১৫তম মরশুমের দ্বিতীয় পর্বে কেট চরিত্রে উপস্থিত হন। কেট কঠোর মনোভাব নিয়ে তাৎক্ষণিকভাবে পুরো জরুরি অবস্থাকে বিপর্যস্ত করে তোলে। উল্লেখ করা হয়েছিল যে সে ২০০৪ সালের সুনামি দুর্যোগ মোকাবিলায় দেশটিকে সাহায্য করার জন্য ইন্দোনেশিয়ায় উড়ে গিয়েছিল। তার প্রথম দিনে, নার্স হ্যালেহ বলেছিল যে ব্যানফিল্ডকে এমন অভ্যস্ত দেখাচ্ছিল যেন সে আগেও কাউন্টিতে কাজ করেছে, যদিও ব্যানফিল্ড তাৎক্ষণিকভাবে তা অস্বীকার করেছিল। প্রধান হিসেবে প্রথম দিনই একজন দক্ষ নেতা হিসেবে তার কার্যক্ষমতা পরীক্ষার মুখে পড়েছিল। একজন জৈব-সন্ত্রাসবাদী জরুরী বিভাগে এক ব্যাগ মারণাস্ত্রসম রিসিন ছড়িয়ে দেয়, যার ফলে পুরো এলাকা খালি করা হয় এবং কোয়ারেন্টাইন করা জরুরি হয়ে পড়েছিল। অ্যাবি লকহার্ট কাউন্টি জেনারেলে হিসেবে তার শেষ দিনের শেষ শিফট শেষ করছিল। তার সাথে ব্যানফিল্ডের সংক্ষিপ্ত সাক্ষাৎ এবং সংঘর্ষ হয়। তা সত্ত্বেও, অ্যাবি বস্টনের উদ্দেশ্যে রওনা হওয়ার আগেই ব্যানফিল্ড তার নতুন পরিচিত ব্যক্তির সাথে মিটমাট করে নিয়েছিল।

"হিল দাইসেলফ" পর্বে, শিকাগো নদীতে প্রায় ডুবে যাওয়া একটি ছোট্ট মেয়ের চিকিৎসা বেদনাদায়ক স্মৃতিকে জাগিয়ে তুলেছিল, তবুও শেষ পর্যন্ত এটি ব্যানফিল্ডকে সাহায্য করেছিল একটি নির্দিষ্ট মৃত্যুর হাত থেকে মেয়েটিকে কিভাবে বাঁচানো যায় তা বুঝতে। যার ফলে সে তার ছেলে ড্যারিলের সাথে যে ভুলগুলি করেছিল, তা এই ক্ষেত্রে শুধরে নিয়েছিল।

১৫তম মরশুমের শেষের দিকে, ব্যানফিল্ড এবং আর্চি মরিস ওমাহায় একটি সম্মেলনে তুষারপাতের শিকার হয়। ব্যানফিল্ড মাতাল হয় এবং হোটেলের লবিতে হাস্যকর অবস্থার সৃষ্টি করে। সে হাসে এবং প্রথমবারের মতো হাসে (সম্ভবত দুর্ঘটনার আগে প্রথমবার)। শিকাগোতে ফিরে যাওয়ার আগে দুজনকে একসাথে একটি ঘর ভাগ করে নিতে হয়। ব্যানফিল্ড মরিসকে আরও খোলাখুলিভাবে বলতে শুরু করে যে কিভাবে সে এবং তার স্বামী কয়েক বছর আগে আরেকটি সন্তান নেওয়ার চেষ্টা করেছিল কিন্তু গর্ভপাত হয়ে গিয়েছিল।

## কাউন্টির পূর্বে
"হিল দাইসেলফ" মরশুম ১৫ পর্বে, দর্শকরা কেট ব্যানফিল্ডের ভুতুড়ে অতীত এবং তার অভিজ্ঞতাগুলি কিভাবে তাকে মানসিকভাবে ক্ষতিগ্রস্ত করেছে তা সম্পর্কে জানতে শুরু করে। ৬ বছর আগে, ২০০২ সালের অতীতচারণ পর্বে কেট ব্যানফিল্ডের সুখী চরিত্রটি দেখতে পাওয়া যায়, তার স্বামী রাসেল (ব্যাসেটের বাস্তব জীবনের স্বামী, অভিনেতা কোর্টনি বি. ভ্যান্স অভিনীত) এবং তাদের ৫ বছর বয়সী ছেলে ড্যারিলের সাথে। ব্যানফিল্ডের চেহারা ছিল আরও তরুণ এবং তার লম্বা কালো চুল ছিল। সে সেইসময় হাসতো, যা এই মুহুর্ত পর্যন্ত শোয়ের দর্শকরা কখনও দেখেননি। এই পর্বে, সে ডঃ গ্রিনকে বলেছিল যে সে শিকাগো বিশ্ববিদ্যালয়ে জরুরি বিভাগের একজন চিকিৎসক হিসেবে কাজ করে, সে জনস হপকিন্স স্কুল অফ মেডিসিনে পড়াশোনা করেছে।

শহরের পার্কে একদিন বাইরে বেরোনোর সময়, ড্যারিলের রহস্যময় খিঁচুনি হয়। প্রথমে ব্যানফিল্ড এটিকে গুরুতর কিছু মনে করেনি এবং তাই ৯-১-১ নম্বরে ফোন করায় তার মত ছিল না, যদিও তার স্বামী রাসেল জোর দিয়েছিল। ড্যারিল রক্ত বমি শুরু করার পর, ব্যানফিল্ড তাকে কাউন্টি জেনারেলে নিয়ে যায় এবং ট্রমা ১-এ ডাঃ মার্ক গ্রিন তার রোগ নির্ণয় করে। ড্যারিলের তীব্র লিউকেমিয়া ছিল এবং তার অসুস্থতার সাথে উদ্ভূত জটিলতার কারণে সে মারা যায়। ব্যানফিল্ডের প্রাথমিক অস্বীকৃতি এবং বিলম্ব ডঃ গ্রিনের ড্যারিলকে বাঁচাতে না পারার অন্যতম কারণ ছিল। এটি ব্যাখ্যা করে যে নার্স হ্যালেহ কীভাবে তাকে আগে চিনতে পেরেছিল এবং ট্রমা-১ কক্ষে পা রাখার প্রথম দিনেই ব্যানফিল্ডের সেই শিউরে ওঠার মতো মুহূর্তটির কারণ কি ছিল। পর্বের শেষ দৃশ্যে, শিকাগো নদীর কাছে কি ঘটেছিল এবং কিভাবে সেই অগ্নিপরীক্ষা ব্যানফিল্ডের মনে এবং তার স্বামীর সাথে তার সম্পর্কের জন্য সম্পূর্ণ ক্ষতিকারক প্রমাণিত হয়েছিল ব্যানফিল্ড এবং গ্রিন সেই সম্পর্কে কথা বলে।

## কাউন্টিতে যোগদানের পর
বর্তমান সময়ে "হিল দাইসেলফ" পর্বে ড্যারিলের মৃত্যুর পর, ব্যানফিল্ড ড্যারিলের খালি ঘরে শুয়ে থাকে। তার স্বামী রাসেল এসে তাকে বলে যে সে ব্যানফিল্ডকে কখনও দোষ দেয়নি, এবং ব্যানফিল্ড তার ছেলের মৃত্যুর জন্য প্রথমবারের মতো কাঁদে। মরিস অবাক হয়ে যায় যে ব্যানফিল্ড সেই হাসপাতালেই কাজ করছে যেখানে তার ছেলে মারা গেছে। মরশুমের শেষের দিকে ব্যানফিল্ড ওবি-র জ্যানেট কোবার্নের সাথে অ্যাপয়েন্টমেন্ট করে কারণ সে এবং রাসেল সিদ্ধান্ত নেয় যে তারা শেষবারের মতো একটি বাচ্চার জন্য চেষ্টা করবে, যদিও কোবার্ন তাদের বলে যে সম্ভাবনা কম। ব্যানফিল্ড এই প্রক্রিয়ায় তার সম্ভাবনা বাড়ানোর জন্য হরমোনের বিশেষ ইনজেকশন নিতে শুরু করে এবং সমস্ত প্রতিকূলতার মধ্যে আশাবাদী থাকার চেষ্টা করে, কিন্তু ডিম্বাণু স্থাপন প্রক্রিয়াটি ফলহীন হলে সে এবং রাসেল হতাশ হয়ে পড়ে। মরশুমের শেষের দিকে একজন মা কাউন্টিতে একটি শিশুকে পরিত্যাগ করে যার সাথে ব্যানফিল্ডের সম্পর্ক তৈরি হয়। সে বাচ্চা দত্তক নেওয়ার ব্যাপারে রাসেলকে রাজি করানোর চেষ্টা করে। শেষ পর্বে যখন বাচ্চাটির মা নিজের সন্তানকে ফিরিয়ে নিতে আসে, তখন ব্যানফিল্ড তাকে রাজি করায় যাতে সে এবং রাসেল খোলাখুলিভাবে এই শিশুটিকে দত্তক নিতে পারে।

## তথ্যসূত্র

বিষয়শ্রেণী:কাল্পনিক নারী চিকিৎসক
বিষয়শ্রেণী:২০০৮-এ প্রবর্তিত টেলিভিশন চরিত্র